રિયાધ: સાઉદી અરેબિયાએ એક હત્યા કેસમાં શાહી ખાનદાનના એક સભ્યને દેહાંત દંડની સજા ફટકારી છે. આ એક અસામાન્ય ઘટના છે કે જેમાં હાઉસ ઓફ સાઉદના હજારો સભ્યોમાંથી કોઇ એકને મોતની સજા આપવામાં આવી હોય. સાઉદી અરેબિયાના ગૃહ મંત્રાલયે એક નિવેદનમાં જણાવ્યું હતું કે પ્રિન્સ તુર્કી બીન સાઉદ અલ-કબીરને પાટનગર રિયાધમાં મોતની સજા આપવામાં આવી હતી. પ્રિન્સ તુર્કી બીન સાઉદ અલ-કબીર પર સાઉદી નાગરિક આદિલ અલ-મોહંમદની ગોળી મારીને હત્યા કરવાનો આરોપ હતો.